
Iepirkuma komisijas sniegtās atbildes Nr. 2
[bookmark: _Hlk110858960][bookmark: _Hlk137563989]uz pretendenta uzdotajiem jautājumiem atklātā konkursā 
Būvniecības dokumentācijas izstrāde objektam
“Auto stāvvietas būvniecība un piebraucamā ceļa pārbūve Preiļu pils parka teritorijā”
identifikācijas Nr. PNP 2026/8AK 


    Šis dokuments ir neatņemama konkursa “Auto stāvvietas būvniecība un piebraucamā ceļa pārbūve Preiļu pils parka teritorijā”, id.nr. PNP 2026/8AK,  nolikuma sastāvdaļa, to jāņem vērā un tas attiecas uz visiem pretendentiem, kas iesniedz piedāvājumu. 

Komisija sniedz šādus skaidrojumus par iepirkuma tehniskās specifikācijas prasībām:

	Pretendenta jautājums

	1. Projektēšanas uzdevuma 2.1. p. norādīti kadastra apzīmējumi, kuros plānots izvietot laukumu. Lūdzu, ja ir iesp norādīt provizorisko stāvvietas izvietojuma vietu pievienojot shematisko materiālu.


	Komisijas atbilde

	Projektēšanas uzdevumā ir norādītas zemes vienības ar kadastra apzīmējumiem 76010050802, 76010050803 un 76010050804, kurās paredzēta ieceres izstrāde. Vienlaikus tehniskajai specifikācijai ir pievienots Pielikums Nr. 1 “Objektu novietojuma shēmas”, kas kalpo kā orientējošs shematisks materiāls objekta izvietojuma izpratnei. Precīza stāvlaukuma novietne, konfigurācija un piesaistes risinājumi ir nosakāmi projektēšanas gaitā, ievērojot darba uzdevumā noteiktās prasības, tai skaitā esošo koku saglabāšanu, savienojumu ar parka celiņu tīklu un saskaņošanu ar pasūtītāju.

	Pretendenta jautājums

	2. Iepirkumā nav norādīta aptuvena autostāvvietas platība un segums - vai segums ir stiprināts zālājs?

	Komisijas atbilde

	Tehniskajā specifikācijā nav noteikta konkrēta autostāvvietas platība m², jo tā nosakāma projektēšanas procesā, izstrādājot optimālu risinājumu atbilstoši funkcijai un teritorijas iespējām. Projektēšanas uzdevumā ir skaidri noteikta kapacitāte:
1. 2 gab. 40-vietīgi autobusi;
1. 3 gab. 20-vietīgi autobusi;
1. 60 vieglās automašīnas.
Attiecībā uz segumu tehniskā specifikācija paredz, ka laukumā jāparedz stiprināts zālājs vai alternatīvs ilgtspējīgs risinājums, savukārt piebraucamajam ceļam jāparedz šķembu klājums vai alternatīvs ilgtspējīgs risinājums. Tātad stiprināts zālājs ir paredzēts kā pamatvariants, vienlaikus projektētājs drīkst piedāvāt arī citu līdzvērtīgu ilgtspējīgu risinājumu.

	Pretendenta jautājums

	3. Par elektrību ir jautājumi: Topogrāfija jāparedz līdz pilij kur jāpieslēdzas apgaismojumam, kura virzienā jāvelk kabeļu kanāls e. auto uzlādei?

	Komisijas atbilde

	Jā, projektēšanas vajadzībām topogrāfiskajā uzmērījumā un risinājumos jāparedz teritorija tādā apjomā, lai varētu korekti izstrādāt pieslēguma risinājumus. Tehniskajā specifikācijā noteikts, ka:
1. apgaismojuma pieslēguma vieta jāparedz no esošā apgaismojuma pie Preiļu pils;
1. videonovērošanas un digitālās infrastruktūras pieslēgums jāparedz no Preiļu pils ēkas;
1. elektroauto uzlādei projektētājam jāizvērtē potenciālās uzlādes vietas, un, ja tas tehniski ir iespējams, jāparedz kabeļu kanālu izbūve potenciālajām uzlādes vietām.
Līdz ar to kabeļu kanāla virziens un trase elektroauto uzlādei nav iepriekš stingri noteikta – tas ir jānosaka projektēšanas gaitā, izvēloties tehniski un telpiski pamatotāko risinājumu, vienlaikus ievērojot prasību maksimāli netraumēt esošo koku saknes un saskaņojot risinājumus ar pasūtītāju.

	Pretendenta jautājums

	4. PU Ppunkts nr. 8. raisa jautājumu tīri finansiālā kontekstā, jo konkurss  ir par nosaukto  cenu + kompetenci, vai šīs izmaksas iet uz projektētāju?   
PU - " Sabiedrības līdzdalība un starpdisciplinaritāte: ...Projektēšanas gaitā jānodrošina sabiedrības iesaiste …..dizaina koprade, ideju hakatoni, iedzīvotāju tikšanās objektā “ . Vai organizēšana un ar to saistītās izmaksas attiecas uz projektētāju vai projektētājs iesaistās tikai kā dalībnieks? Eam piedalījušies no projektētāju puses citā šādā pasākumā, tad projektētājs bija dalībnieks, visu uzņēmās pašvaldība (arī galveno organizēšanu). Lūdzam sīkāk izskaidrot šo punktu, lai var korekti veikt projektēšanas izmaksas.

	Komisijas atbilde

	Projektēšanas uzdevuma sadaļā par sabiedrības līdzdalību ir noteikts, ka projektēšanas gaitā jānodrošina sabiedrības iesaiste, izmantojot dažādus iesaistes veidus (piemēram, dizaina koprade, ideju hakatoni, iedzīvotāju tikšanās objektā u.c.). Tā kā šī prasība ir iekļauta projektēšanas uzdevumā kā daļa no projektēšanas procesa, pretendentam tā ir jāņem vērā, sagatavojot piedāvājumu.
Vienlaikus, lai izvairītos no nesamērīgas interpretācijas, šis punkts saprotams šādi:
1. projektētājam jāparedz profesionāla līdzdalība sabiedrības iesaistes procesā un sadarbība ar pasūtītāju;
1. projektētājam jānodrošina sava pārstāvja/pārstāvju dalība, priekšlikumu skaidrošana, risinājumu prezentēšana un iestrāde projektā;
1. sabiedrības iesaistes pasākumu organizatoriskā koordinācija (piemēram, iedzīvotāju uzrunāšana, telpas/pasākuma tehniska organizēšana, komunikācijas izplatīšana u.tml.) pēc būtības ir saskaņojama ar pasūtītāju projektēšanas gaitā.
Līdz ar to korekta pieeja būtu, ka pretendents piedāvājumā paredz izmaksas par savu iesaisti un līdzdalību šajos procesos kā projektēšanas sastāvdaļu, savukārt konkrētais sabiedrības iesaistes formāts, apjoms un organizatoriskais sadalījums tiks precizēts sadarbībā ar pasūtītāju projektēšanas laikā.




Komisija informē pretendentus, ka ieinteresēto piegādātāju pienākums ir pastāvīgi sekot EIS www.eis.gov.lv e-konkursu apakšsistēmā publicētajai informācijai (Nolikuma 1.3.7.punkts.).
